mangos
ఆస్ట్రేలియాకు భారత్‌ ‘అల్ఫాన్సో మామిడిి
మెల్‌బోర్న్‌: భారతీయ మామిడిపండ్లు ఆస్ట్రేలియాకు ఎగుమతి చేసేందుకు పుష్కల అవకాశాలు కనిపిస్తున్నాయి. ఆల్ఫాన్సో, కేసర్‌ వంటి రకాలను సత్వరమే ఆస్ట్రేలియాకు ఎగుమతిచేసేందుకు నిర్ణయించారు. ఇందుకు సంబంధించి మార్పులుచేసిన ప్రోటోకాల్స్‌ భారత్‌నుంచి మామిడి దిగుమతులకు ప్రోత్సాహకరంగా ఉన్నాయని, అయితే వీటిలో రసాయనాల కల్తీ ఉండకుండా ఉన్నంతకాలం మామిడి దిగుమతులకు ఆస్ట్రేలియా సాను కూలంగా ఉంది. ఆస్ట్రేలియన్‌ మ్యాంగో ఇండస్ట్రీ ప్రతినిధి రాబర్ట్‌గ్రే మాట్లా డుతూ భారత్‌ నుంచి ఈ ఏడాది 200-300 టన్నుల వరకూ దిగుమతి కాగలవని అంచనావేసారు. ఆస్ట్రేలియన్‌ మామిడిసీజన్‌ తర్వాత భారతీయ మామిడిని దిగుమతి చేసుకోవచ్చని ఆయన అన్నారు. అంతర్జాతీయ వాణిజ్య విధానం పరంగా ఇతర దేశాలకి చేరువ కావాలంటే ఆస్ట్రేలియా మామిడిని ఎగుమతి చేయాల్సిందేనని అన్నారు. ఎలాంటి సస్యరక్షణ మందులు, వ్యాధు లు లేని పండ్లఉత్పత్తులను తమ దేశం మార్కెట్‌చేస్తుందని రాబర్ట్‌ గ్రే వెల్లడిం చారు. ఇప్పటివరకూ భారత్‌ నుంచి ఆస్ట్రేలియాకు మామిడి ఎగుమతులు లేవు. కఠినమైన రసాయనపరీక్షలే ఇందుకుకారణం. రేడియేషన్‌లేని విధానం లో మామిడినిపండిస్తేనే ఆస్ట్రేలియా అనుమతిస్తుంది. అంతేకాకుండా షిప్‌ల లోకి వచ్చేముందే నిశితపరీక్షలకు దారితీస్తుంది. భారత్‌లోని మామిడిరైతులు ఈ అవకాశాలను సానుకూలం చేసుకునేందుకు కసరత్తులు ప్రారంభించారు. ఇప్పటివరకూ అమెరికా, బ్రిటన్‌లకు మాత్రమే ఎగుమతిచేస్తున్నామని, ఇపుడు ఆస్ట్రేలియా మార్కెట్‌కు సైతం వెళ్లే అవకాశం వచ్చిందని మహారాష్ట్రలోని మామిడి ఉత్పత్తిదారులు చెపుతున్నారు. మహారాష్ట్రలోని కోస్తా జిల్లాలైన రత్న గిరి, సింధుదుర్గ్‌ వంటివి అల్ఫాన్సో మామిడిపళ్లకు మంచి పేరుంది. కర్ణా టకనుంచి వచ్చే అల్ఫాన్సో మామిడి ఎక్కువ వస్తుండటంతో వాటిరుచులు కూడా వేర్వేరుగాఉంటున్నాయి. కర్ణాటక మామిడిడజనుకు 150 రూపాయలు ధరపలికితే అల్ఫాన్సో ధరలు డజనుకు 600 నుంచి 900వరకూ ఉన్నాయి.